Dexter revine într-o nouă serie la postul Showtime.
Postul de televiziune american Showtime a anunțat revenirea pe micile ecrane a serialului "Dexter". La începutul anului 2021 vor începe filmările la o nouă serie de 10 episoade, cu Michael Hall în rolul principal. Premiera este planificată pentru toamna anului viitor.
Postul de televiziune american Showtime a anunțat că va readuce pe micile ecrane îndrăgitul serial Dexter, relatează CNN.Rețeaua a anunțat miercuri că va produce o serie limitată, de 10 episoade, cu Michael Hall în rolul care i-a adus un Glob de Aur în 2010, producătorul executiv al seriei fiind Clyde Phillips."Dexter" prezintă viața dublă a unui expert legist la Departamentul de Poliție din Miami, care în timpul nopții este criminal în serie. Serialul a fost difuzat de postul american între anii 2006-2013, bucurându-se de mult succes și primind mai multe nominalizări la premiile Emmy."Dexter este un serial foarte special atât pentru milioanele sale de fani, cât și pentru Showtime deoarece acest serial de succes a adus postul nostru în centrul atenției cu mulți ani în urmă", a declarat Gary Levine, directorul sectorului de divertisment. Filmările vor începe la începutul anului 2021, iar premiera se preconizează a avea loc în toamna anului viitor.